ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Απριλίου 1998 για τη διοργάνωση προσωρινού πειράματος δειγματοληψίας και δοκιμής σπόρων προς σπορά βάσει των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ του Συμβουλίου (98/320/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας σπόρων τεύτλων προς σπορά (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 13α,

την οδηγία 66/401/ΕΟΚ του Συμβουλίου, της l4ης Ιουνίου 1966, περί εμπορίας σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 96/72/ΕΚ, και ιδίως το άρθρο 13α,

την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (4), όπως τροποποιήθηκε για τελευταία φορά από την οδηγία 96/72/ΕΚ, και ιδίως το άρθρο 13α,

την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας των σπόρων προς σπορά των ελαιούχων και κλωστικών φυτών (5), όπως τροποποιήθηκε για τελευταία φορά από την οδηγία 96/72/ΕΚ, και ιδίως το άρθρο 12α,

Εκτιμώντας:

ότι βάσει των διατάξεων των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ οι σπόροι προς σπορά μπορούν να πιστοποιούνται επισήμως μόνον εφόσον διαπιστωθεί, σε επίσημη δοκιμή επί δειγμάτων που επελέγησαν επίσημα για το σκοπό αυτό, ότι πληρούνται οι όροι από τους σπόρους προς σπορά 7

ότι υποστηρίχθηκε ότι η δειγματοληψία και η δοκιμή των σπόρων προς σπορά υπό επίσημη εποπτεία μπορεί να αποτελεί βελτιωμένη εναλλακτική λύση έναντι των διαδικασιών επίσημης πιστοποίησης των σπόρων προς σπορά, χωρίς σημαντική μείωση της ποιότητάς τους 7

ότι ο ισχυρισμός αυτός δεν μπορεί ακόμη να επιβεβαιωθεί, σε κοινοτικό επίπεδο, με βάση τις διαθέσιμες πληροφορίες 7

ότι, είναι ως εκ τούτου χρήσιμο να διοργανωθεί ένα προσωρινό πείραμα κάτω από συγκεκριμένες συνθήκες, με σκοπό να εκτιμηθεί εάν ο εν λόγω ισχυρισμός μπορεί να υποστηριχθεί σε κοινοτικό επίπεδο, και ιδιαίτερα ότι δεν θα υπάρξει σημαντική μείωση της ποιότητας των σπόρων προς σπορά, σε σύγκριση με εκείνη που επιτυγχάνετο βάσει του συστήματος επίσημης δειγματοληψίας και δοκιμής τους 7

ότι οι όροι του εν λόγω πειράματος θα πρέπει να προσδιοριστούν κατά τρόπο ώστε να καταστεί δυνατή η συλλογή σε κοινοτικό επίπεδο του μέγιστου δυνατού αριθμού πληροφοριών με σκοπό την εξαγωγή κατάλληλων συμπερασμάτων για ενδεχόμενες μελλοντικές προσαρμογές των κοινοτικών διατάξεων 7

ότι, για το σκοπό αυτού του πειράματος, τα κράτη μέλη θα πρέπει να απαλλαγούν από ορισμένες υποχρεώσεις που καθορίζονται στις οικείες οδηγίες 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού για τη γεωργία, τη φυτοκομία και τη δασοκομία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Διοργανώνεται σε κοινοτικό επίπεδο προσωρινό πείραμα. Το πείραμα αποσκοπεί στο να εκτιμηθεί εάν η δειγματοληψία σπόρων προς σπορά για τις ανάγκες δοκιμής τους και η δοκιμή σπόρων προς σπορά υπό επίσημη εποπτεία μπορούν να συνιστούν βελτιωμένες εναλλακτικές λύσεις έναντι των διαδικασιών επίσημης πιστοποίησης σπόρων προς σπορά που απαιτούνται βάσει των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ, χωρίς σημαντική μείωση της ποιότητας των σπόρων προς σπορά.

Στο πείραμα δύναται να συμμετέχει οποιοδήποτε κράτος μέλος.

2. Τα κράτη μέλη, τα οποία συμμετέχουν στο πείραμα, απαλλάσσονται των υποχρεώσεων που καθορίζονται στις οδηγίες που αναφέρονται στην παράγραφο 1 αναφορικά με την επίσημη δειγματοληψία και δοκιμή των σπόρων προς σπορά, υπό τους όρους που ορίζονται στα άρθρα 2 και 3 αντιστοίχως.

Άρθρο 2

1. Η δειγματοληψία σπόρων προς σπορά διενεργείται από δειγματολήπτες σπόρων προς σπορά που έχουν εξουσιοδοτηθεί για το σκοπό αυτό από την αρμόδια αρχή πιστοποίησης σπόρων προς σπορά του οικείου κράτους μέλους υπό τους όρους που ορίζονται στις παραγράφους 2, 3 και 4.

2. Οι δειγματολήπτες διαθέτουν τα αναγκαία τεχνικά προσόντα, τα οποία απέκτησαν στο πλαίσιο εκπαιδευτικών μαθημάτων που διοργανώθηκαν βάσει όρων που εφαρμόζονται σε επίσημους δειγματολήπτες σπόρων προς σπορά και τα οποία επικυρώθηκαν με επίσημες εξετάσεις.

Απαιτείται να διενεργούν δειγματοληψία σπόρων προς σπορά σύμφωνα με ισχύουσες διεθνείς μεθόδους.

3. Οι δειγματολήπτες σπόρων προς σπορά είναι:

α) ανεξάρτητα φυσικά πρόσωπα,

ή

β) πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες δεν αφορούν την παραγωγή, καλλιέργεια, μεταποίηση ή εμπόριο σπόρων προς σπορά,

ή

γ) πρόσωπα που απασχολούνται από φυσικά ή νομικά πρόσωπα, των οποίων οι δραστηριότητες αφορούν την παραγωγή, καλλιέργεια, μεταποίηση ή εμπορία σπόρων προς σπορά.

Στην περίπτωση αυτή, ο δειγματολήπτης σπόρων προς σπορά μπορεί να διενεργήσει δειγματοληψία σπόρων προς σπορά μόνο σε παρτίδες σπόρων προς σπορά που παρήχθησαν για λογαριασμό του εργοδότη του, εκτός εάν έχει συμφωνηθεί διαφορετικά μεταξύ του εργοδότη του, του αιτούντος την πιστοποίηση και της αρμόδιας αρχής πιστοποίησης σπόρων προς σπορά.

4. Οσον αφορά τις ευθύνες τους έναντι της αρμόδιας αρχής πιστοποίησης σπόρων προς σπορά, οι εν λόγω δειγματολήπτες εξομοιούνται προς επίσημους δειγματολήπτες σπόρων προς σπορά. Η δραστηριότητά τους όσον αφορά τη δειγματοληψία σπόρων προς σπορά υπόκειται σε κατάλληλη εποπτεία της αρμόδιας αρχής πιστοποίησης σπόρων προς σπορά.

5. Για τους σκοπούς της εποπτείας που αναφέρεται στην παράγραφο 4 ορισμένη αναλογία των παρτίδων των σπόρων προς σπορά που παρουσιάζονται για επίσημη πιστοποίηση βάσει του παρόντος προγράμματος υφίσταται δειγματοληπτικό έλεγχο από επίσημους δειγματολήπτες. Η αναλογία αυτή καλύπτει καταρχήν όσο το δυνατόν περισσότερο ομοιόμορφα τα φυσικά και νομικά πρόσωπα που παρουσιάζουν σπόρους προς σπορά για πιστοποίηση, αλλά μπορεί επίσης να προσανατολιστεί προκειμένου να εξαλειφθούν συγκεκριμένες αμφιβολίες. Η αναλογία αυτή θα πρέπει να ανέρχεται τουλάχιστον στο 5%.

Τα κράτη μέλη, τα οποία συμμετέχουν στο πείραμα, συγκρίνουν τα δείγματα των σπόρων προς σπορά που επελέγησαν επίσημα με εκείνα της ίδιας παρτίδας σπόρων προς σπορά που επελέγησαν υπό επίσημη εποπτεία.

6. Ο αριθμός αναφοράς της παρτίδας που απαιτείται για τις επίσημες ετικέτες που περιγράφονται στις οδηγίες που αναφέρονται στο άρθρο 1 παράγραφος 1, ή άλλη κατάλληλη εναλλακτική λύση, βοηθούν τα κράτη μέλη και την Επιτροπή να ταυτοποιήσει τις παρτίδες σπόρων προς σπορά οι οποίες έχουν υποστεί δοκιμή υπό επίσημη εποπτεία.

7. Στην περίπτωση κατά την οποία ένα κράτος μέλος συμμετέχει στο πείραμα, κατάλληλη αναλογία των δειγμάτων που παρέχονται από το εν λόγω κράτος μέλος για κοινοτικές συγκριτικές δοκιμές θα είναι αντιπροσωπευτική των δειγμάτων που επιλέγονται στο πλαίσιο του πειράματος αυτού. Οι λεπτομέρειες καθορίζονται στα αντίστοιχα τεχνικά πρωτόκολλα για τις κοινοτικές συγκριτικές δοκιμές.

Άρθρο 3

1. Η δοκιμή σπόρων προς σπορά διενεργείται από εργαστήρια δοκιμών σπόρων προς σπορά, τα οποία έχουν εγκριθεί για το σκοπό αυτό από την αρμόδια αρχή πιστοποίησης σπόρων προς σπορά του οικείου κράτους μέλους υπό τους όρους των παραγράφων 2 έως 5.

2. Το εργαστήριο διαθέτει υπεύθυνο αναλυτή σπόρων προς σπορά, ο οποίος φέρει την άμεση ευθύνη για τις δραστηριότητες του εργαστηρίου και διαθέτει τα αναγκαία προσόντα για την τεχνική διαχείριση τον εργαστηρίου δοκιμής σπόρων προς σπορά.

Οι αναλυτές σπόρων προς σπορά του εργαστηρίου διαθέτουν τα αναγκαία τεχνικά προσόντα που αποκτώνται στο πλαίσιο εκπαιδευτικών μαθημάτων που διοργανώνονται υπό τους όρους που εφαρμόζονται σε επίσημους αναλυτές σπόρων προς σπορά και επικυρώνονται με επίσημες εξετάσεις.

Το εργαστήριο διαθέτει εγκαταστάσεις και εξοπλισμό, ο οποίος θεωρείται επισήμως από την αρμόδια αρχή πιστοποίησης σπόρων προς σπορά ότι είναι ικανοποιητικός για τους σκοπούς δοκιμής σπόρων προς σπορά, στο πλαίσιο της έγκρισης.

Απαιτείται να διενεργεί δοκιμή σπόρων προς σπορά σύμφωνα με τις ισχύουσες διεθνείς μεθόδους.

3. Το εργαστήριο είναι:

α) ανεξάρτητο εργαστήριο,

ή

β) εργαστήριο που ανήκει σε επιχείρηση σπόρων προς σπορά.

Στην περίπτωση αυτή, το εργαστήριο που αναφέρεται σπό στοιχείο β) μπορεί να διενεργεί τη δοκιμή σπόρων προς σπορά μόνο σε παρτίδες σπόρων προς σπορά που έχουν παραχθεί για λογαριασμό της εταιρείας σπόρων προς σπορά στην οποία ανήκει, εκτός εάν έχει συμφωνηθεί διαφορετικά μεταξύ της εταιρείας σπόρων προς σπορά στην οποία ανήκει, του αιτούντος την πιστοποίηση και της αρμόδιας αρχής πιστοποίησης σπόρων προς σπορά.

4. Οσον αφορά τις ευθύνες τους έναντι της αρμόδιας αρχής πιστοποίησης σπόρων προς σπορά, οι αναλυτές σπόρων προς σπορά που αναφέρονται στο πρώτο και δεύτερο εδάφιο της παραγράφου 2 εξομοιούνται με αντίστοιχους επίσημους αναλυτές.

5. Η δραστηριότητα του εργαστηρίου όσον αφορά τη δοκιμή σπόρων προς σπορά υπόκειται σε κατάλληλη εποπτεία από την αρμόδια αρχή πιστοποίησης σπόρων προς σπορά.

6. Για τους σκοπούς της εποπτείας που αναφέρεται στην παράγραφο 5 μία αναλογία των παρτίδων σπόρων προς σπορά που κατατίθενται για επίσημη πιστοποίηση στο πλαίσιο του παρόντος πειράματος, υποβάλεται σε δοκιμή ελέγχου με επίσημη δοκιμή των σπόρων προς σπορά. Η αναλογία αυτή καλύπτει καταρχήν όσον το δυνατόν περισσότερο ομοιόμορφα τα φυσικά και νομικά πρόσωπα που καταθέτουν σπόρους προς σπορά για πιστοποίηση, αλλά μπορεί επίσης να προσανατολίζεται για την εξάλειψη συγκεκριμένων αμφιβολιών. Η αναλογία αυτή ανέρχεται τουλάχιστον στο 7% στην περίπτωση σπόρων προς σπορά σιτηρών και στο 10% στην περίπτωση σπόρων προς σπορά άλλων ειδών.

Τα κράτη μέλη, τα οποία συμμετέχουν στο πείραμα, συγκρίνουν τα δείγματα σπόρων προς σπορά που υπέστησαν επίσημη δοκιμή, με εκείνα της ίδιας παρτίδας σπόρων προς σπορά που υπέστησαν δοκιμή υπό επίσημη εποπτεία.

7. Ο αριθμός αναφοράς της παρτίδας που απαιτείται για τις επίσημες ετικέτες που περιγράφονται στις οδηγίες που αναφέρονται στο άρθρο 1 παράγραφος 1, ή άλλη κατάλληλη εναλλακτική λύση, βοηθούν τα κράτη μέλη και την Επιτροπή να ταυτοποιήσει τις παρτίδες σπόρων προς σπορά οι οποίες έχουν υποστεί δοκιμή υπό επίσημη εποπτεία.

8. Στην περίπτωση κατά την οποία ένα κράτος μέλος συμμετέχει στο πείραμα, μια κατάλληλη αναλογία των δειγμάτων που παρέχονται από το εν λόγω κράτος μέλος για κοινοτικές συγκριτικές δοκιμές θα είναι αντιπροσωπευτική των δειγμάτων που υπέστησαν δοκιμή στο πλαίσιο του παρόντος πειράματος. Οι λεπτομέρειες καθορίζονται στα αντίστοιχα τεχνικά πρωτόκολλα για τις κοινοτικές συγκριτικές δοκιμές.

Άρθρο 4

Το πείραμα και η απαλλαγή που αναφέρονται στο άρθρο 1 λήγουν την 30ή Ιουνίου 2002.

Άρθρο 5

1. Τα κράτη μέλη ενημερώνουν την Επιτροπή και τα άλλα κράτη μέλη εντός τριών μηνών από την ημερομηνία κοινοποίησης της παρούσας απόφασης:

α) σχετικά με την ενδεχόμενη απόφασή τους να συμμετάσχουν στο πείραμα,

β) το βαθμό συμμετοχής, στην περίπτωση συμμετοχής αποκλειστικά στη δειγματοληψία σπόρων προς σπορά ή αποκλειστικά στη δοκιμή σπόρων προς σπορά,

γ) στην περίπτωση συμμετοχής που υπόκειται σε περιορισμούς σε ορισμένα είδη, κατηγορίες, περιφέρειες ή σε άλλους περιορισμούς, την έκταση των περιορισμών αυτών.

Αν τα κράτη μέλη αποφασίσουν να παύσουν να συμμετέχουν στο πείραμα, ενημερώνουν την Επιτροπή και τα άλλα κράτη μέλη εντός τριών μηνών.

2. Τα κράτη μέλη αναφέρουν στην Επιτροπή, πριν τη λήξη κάθε έτους, τα αποτελέσματα των ελέγχων που διενεργήθηκαν σύμφωνα με το άρθρο 2 παράγραφος 5 και το άρθρο 3 παράγραφος 6.

3. Υπό το φώς των αποτελεσμάτων που αναφέρονται στην παράγραφο 2, καθώς και των αποτελεσμάτων των συγκριτικών δοκιμών που αναφέρονται στο άρθρο 2 παράγραφος 7 και στο άρθρο 3 παράγραφος 8, η αναλογία των παρτίδων σπόρων προς σπορά που πρέπει να υφίστανται δειγματοληπτικό έλεγχο από επίσημους δειγματολήπτες βάσει του άρθρου 2 παράγραφος 5, ή η αναλογία των παρτίδων σπόρων προς σπορά που πρέπει να υφίστανται δειγματοληπτικό έλεγχο μέσω επίσημης δειγματοληψίας βάσει του άρθρου 3 παράγραφος 6, μπορούν να αναθεωρηθούν σύμφωνα με τη διαδικασία του άρθρου 21 των οδηγιών 66/400/ΕΟΚ, 66/401/ΕΟΚ, 66/402/ΕΟΚ και του άρθρου 20 της οδηγίας 69/208/ΕΟΚ.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 27 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2290/66.

(2) ΕΕ L 304 της 27. 11. 1996, σ. 10.

(3) ΕΕ 125 της 11. 7. 1966, σ. 2298/66.

(4) ΕΕ 125 της 11. 7. 1966, σ. 2309/66.

(5) ΕΕ L 169 της 10. 7. 1969, σ. 3.